PMIndiaData/PMIndiaSum huggingface dataset:
પ્રધાનમંત્રીની ભૂતાનની સત્તાવાર મુલાકાત થયેલા સમજૂતી કરાર/સંધિની યાદી

ક્રમ. સમજૂતી કરારનું નામ/સંધિ ભારત તરફથી હસ્તાક્ષર કરનાર ભૂતાન તરફથી હસ્તાક્ષર કરનાર 1. દક્ષિણ એશિયા ઉપગ્રહના ઉપયોગ માટે સેટકોમ નેટવર્કની સ્થાપના માટે ભારત સરકારની ભારતીય અવકાશ સંશોધન સંસ્થા (ઇસરો) અને ભૂતાન સરકારના સૂચના પ્રૌદ્યોગિકી અને દૂરસંચાર () શ્રી સંગાયદોરજી, ડીન, જિગ્મે સિંગ્યે વાંગચૂક સ્કૂલ ઑફ લૉ 7. રોયલ યુનિવર્સિટી ઑફ ભૂતાન અને ઇન્ડિયન ઇન્સ્ટિટ્યુટ ઑફ ટેક્નોલોજી, કાનપુર વચ્ચે સમજૂતી કરાર પ્રો.અભય કરંદિકર, નિદેશક ઇન્સ્ટિટ્યુટ ઑફ ટેક્નોલોજી, કાનપુર શ્રી નિદુપ દોરજી, કુલપતિ, રોયલ યુનિવર્સિટી ઑફ ભૂતાન 8. રોયલ યુનિવર્સિટી ઑફ ભૂતાન અને ઇન્ડિયન ઇન્સ્ટિટ્યુટ ઑફ ટેક્નોલોજી, મુંબઇ વચ્ચે સમજૂતી કરાર પ્રો.સુભાશીષ ચૌધરી, નિદેશક, ઇન્ડિયન ઇન્સ્ટિટ્યુટ ઑફ ટેક્નોલોજી, મુંબઇ શ્રી. નિદુપ દોરજી, કુલપતિ, રોયલ યુનિવર્સિટી ઑફ ભૂતાન 9. રોયલ યુનિવર્સિટી ઑફ ભૂતાન અને નેશનલ ઇન્સ્ટિટ્યુટ ઑફ ટેક્નોલોજી, સિલચર વચ્ચે સમજૂતી કરાર શિવાજી બંધોપાધ્યાય, નિદેશક, નેશનલ ઇન્સ્ટિટ્યુટ ઑફ ટેક્નોલોજી, સિલચર શ્રી નિદુપ દોરજી, કુલપતિ, રોયલ યુનિવર્સિટી ઑફ ભૂતાન 10. રોયલ યુનિવર્સિટી ઑફ ભૂતાન અને ઇન્ડિયન ઇન્સ્ટિટ્યુટ ઑફ ટેક્નોલોજી, દિલ્હી વચ્ચે સમજૂતી કરાર પ્રો. વી.રામગોપાલ રાવ, ઇન્ડિયન ઇન્સ્ટિટ્યુટ ઑફ ટેક્નોલોજી, દિલ્હી શ્રી નિદુપ દોરજી, કુલપતિ, રોયલ યુનિવર્સિટી ઑફ ભૂતાન
સંસદના શિયાળૂ સત્ર શરૂ થવા પર સંસદ ભવનની બહાર પ્રધાનમંત્રીના સંબોધનનો મૂળપાઠ

આપ સૌને નમસ્કાર સાથીઓ, આજે સંસદનું સત્ર શરૂ થઈ રહ્યું છે. પાછલા સત્રમાં જીએસટી જેવા મહત્વપૂર્ણ નિર્ણયો થવાના કારણે એક દેશમાં એક ટેક્સ વ્યવસ્થાનું જે સ્વપ્ન છે, એ દિશામાં ઘણું મોટું કાર્ય સદને કર્યું. મેં એ દિવસે પણ દરેક પક્ષનો આભાર માન્યો હતો. દેશહિતમાં જ્યારે સૌ પક્ષ સાથે મળીને ચાલે છે, તો નિર્ણય પણ સારા થાય છે, ઝડપથી થાય છે, પરિણામ પણ સારું મળે છે. આ સત્રમાં પણ ખૂબ સારી ચર્ચા થશે. દરેક વિષયો પર ચર્ચા થશે. પક્ષોની પોતાની, રાજનીતિક વિચારના આધાર પર પણ ચર્ચા થશે. સામાન્ય નાગરિકની અપેક્ષા તેમજ આવશ્યક્તાઓની બાબતમાં ચર્ચા થશે. સરકાર જે વિચારી રહી છે તેના પર પણ ચર્ચા થશે અને મને લાગે છે કે ખૂબ સારી ચર્ચા પણ સત્રમાં થશે. દરેક પક્ષોનું ઘણું સારું ઉત્તમ યોગદાન પણ હશે. સરકાર તરફથી જે, પ્રસ્તાવિત કામકાજના વિષય છે, તેને પણ પૂર્ણ કરવા માટે દરેક પક્ષોને સાથે લઈને આગળ વધવાનો ભરપૂર પ્રયત્ન કરાશે. જીએસટીના, કાર્યને આગળ વધારવા માટે દરેક રાજ્ય સરકારોની સાથે, એમાં પણ દરેક પક્ષ એક પ્રકારથી છે જ, સતત બેઠકો થઈ રહી છે, સદનના પૂર્વ પણ, દરેક પક્ષોની સાથે સતત વિચાર-વિમર્શ થતા રહ્યા છે. સરકારનો એ મત રહ્યો છે કે દરેક વિષય માટે ચર્ચા માટે અમે તૈયાર છીએ. ખુલ્લી રીતે ચર્ચા થઈ શકે માટે અમે તૈયાર છીએ. અને તેના કારણે ઘણા મહત્વપૂર્ણ નિર્ણયો માટે અનુકૂળતા બનશે. હું આપ સૌનો ખૂબ ખૂબ આભાર માનું છું.
કેન્દ્રીય મંત્રીમંડળે ભારત અને મોઝામ્બિક વચ્ચે હવાઈ સેવાઓ અંગેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત અને મોઝામ્બિક વચ્ચે હવાઈ સેવાઓ અંગેની સમજૂતીને મંજૂરી આપી છે. હાલમાં ભારત અને મોઝામ્બિક વચ્ચે હવાઈ સેવાઓ અંગે કોઈ સમજૂતી નથી. બંને દેશો વચ્ચે હવાઈ માર્ગે જોડાણને પ્રોત્સાહન આપવા હવાઈ સેવાઓની સમજૂતી (એર સર્વિસીઝ એગ્રીમેન્ટ)ના મુસદ્દાને આખરી સ્વરૂપ આપવા માટે વર્ષ 2011માં પરસ્પર પરામર્શ શરૂ કરાયો હતો. નાણા મંત્રાલય (મહેસૂલ વિભાગ / આર્થિક બાબતો અંગેના વિભાગ), વિદેશી બાબતોને લગતા મંત્રાલય તેમજ કાયદો અને ન્યાય મંત્રાલય (કાયદાકીય બાબતોનો વિભાગ) સાથે પરામર્શ કર્યા પછી એર સર્વિસીઝ એગ્રીમેન્ટ (એએસએ)ના લેખિત મુસદ્દાને આખરી સ્વરૂપ આપવામાં આવ્યું હતું. એગ્રીમેન્ટની મુખ્ય વિશેષતાઓ આ મુજબ છે ઃ- અ) બંને પક્ષો દ્વારા એકથી વધુ એરલાઈન્સને માન્યતા બ) પ્રત્યેક પક્ષ દ્વારા માન્ય કરાયેલી એરલાઈન એ જ પક્ષના માન્ય કેરિયર્સ સાથે, અન્ય પક્ષ સાથે કે ત્રીજા પક્ષ સાથે મળીને માર્કેટિંગની વ્યવસ્થાઓ કરી શકે છે. ક) આ સમજૂતીને પગલે બંને દેશોની માન્ય એરલાઈન્સ હવાઈ સેવાઓને પ્રોત્સાહન આપવા અને તેના વેચાણ માટે અન્ય દેશમાં ઓફિસ સ્થાપી શકે છે. ડ) બંને દેશોની માન્યતા પ્રાપ્ત એરલાઈન્સને નિર્દિષ્ટ કરાયેલા માર્ગો પર નક્કી કરાયેલી સેવાઓ આપવા માટે નિષ્પક્ષ અને સમાન તક મળશે. ઈ) આ ઉપરાંત, એએસએ હેઠળ કામકાજની અધિકૃતતા રદ્દ કરવા અથવા તો ફરજ-મોકૂફ કરવા અંગે, નક્કી કરાયેલી સેવાઓ, વ્યાપારી તકો, સુરક્ષા અને સલામતી સંબંધિત કલમો વગેરે કામગીરી સંચાલિત સિદ્ધાંતો અંગે પણ જોગવાઈ કરવામાં આવી છે અને આ સિદ્ધાંતો એએસએના ભારતીય મોડેલ મુજબ સામેલ કરવામાં આવ્યા છે.
સાઉથ એશિયા સેટેલાઇટના લોન્ચ પ્રસંગે દક્ષિણ એશિયાના દેશોની સરકારના વડાઓ સાથે વીડિયો કોન્ફરન્સ મારફતે પ્રધાનમંત્રીની પ્રારંભિક ટિપ્પણીઓનો મૂળ પાઠ

અફઘાનિસ્તાનના રાષ્ટ્રપતિ માનનીય અશરફ ગની, બાંગ્લાદેશનાં પ્રધાનમંત્રી માનનીય શેખ હસીના, ભૂટાનના પ્રધાનમંત્રી માનનીય શેરિંગ તોબ્ગે, માલદીવના રાષ્ટ્રપતિ માનનીય અબ્દુલ્લા યામીન, નેપાળના પ્રધાનમંત્રી માનનીય પુષ્પ કમલ દહલ, શ્રીલંકાના રાષ્ટ્રપતિ માનનીય મૈત્રિપાલ સિરિસેના, દેવીઓ અને સજ્જનો, નમસ્કાર! માનનીય વડાઓ, આજે દક્ષિણ એશિયા માટે ઐતિહાસિક દિવસ છે. આજે અભૂતપૂર્વ દિવસ છે. બે વર્ષ અગાઉ ભારતે વચન આપ્યું હતું અને આજે પૂર્ણ થયું છે. અમે દક્ષિણ એશિયામાં આપણા ભાઈઓ અને બહેનોના વિકાસ અને સમૃદ્ધિ માટે આધુનિક સ્પેસ ટેકનોલોજીનો લાભ આપવાનું વચન આપ્યું હતું. સાઉથ એશિયા સેટેલાઇટના સફળતાપૂર્વક લોન્ચિંગથી ભારતે તેનું વચન પૂર્ણ કર્યું છે. આ સેટેલાઇટના લોન્ચ સાથે આપણે આપણી ભાગીદારીને નવી ઊંચાઈએ પહોંચાડવાની સફર શરૂ કરી છે. અંતરિક્ષમાં ઉપગ્રહ અતિ ઊંચાઈ પર સ્થાપિત થયો છે, જે આપણા વિસ્તારમાં દોઢ અબજથી વધારે લોકોની વધતી જતી આર્થિક પ્રગતિની આકાંક્ષાને પૂર્ણ કરવાનો સંકેત છે. વળી આ ઉપગ્રહ અંતરિક્ષ કે પૃથ્વીની બાહ્ય ભ્રમણ કક્ષામાં આપણા સંબંધોને મજબૂત કરે છે. આદરણીય પ્રધાનમંત્રીઓ અને રાષ્ટ્રપતિઓ, આજે આ ઉપગ્રહ લોન્ચ કરવાના પ્રસંગે મારી સાથે અફઘાનિસ્તાન, બાંગ્લાદેશ, ભૂટાન, નેપાળ, માલ્દિવ્સ અને શ્રીલંકાના વડાઓ જોડાયા એ બદલ હું આપ સૌનો આભારી છું. હું તમારી સરકારોના મજબૂત અને કિંમતી સાથસહકારની પ્રશંસા કરું છું, જેના વિનાઆ પ્રોજેકટ પૂર્ણ કરવો અશક્ય હતો. આપણું એક મંચ પર આવવું આપણા લોકોની જરૂરિયાતો પૂર્ણ કરવા આપણા દ્રઢ સંકલ્પનાની નિશાની છે. તે દર્શાવે છે કે આપણી આપણા નાગરિકો માટે સહિયારી પસંદગીઓ આપણને એકછત હેઠળ લાવશેઃ સહકાર, નહીં કે સંઘર્ષ; વિકાસ, નહીં કે વિનાશ; અને સમૃદ્ધિ, નહીં કે ગરીબી. મહામહિમો, આ દક્ષિણ એશિયામાં પ્રથમ પ્રકારનો પ્રોજેક્ટ છે. અને આ પ્રોજેક્ટ મારફતે અફઘાનિસ્તાન, બાંગ્લાદેશ, ભૂટાન, માલ્દિવ્સ, નેપાળ, શ્રીલંકા અને ભારત સંયુક્તપણે નીચેની સિદ્ધિઓ હાંસલ કરશેઃ અસરકારક સંચાર; શ્રેષ્ઠ સુશાસન; અંતરિયાળ વિસ્તારોમાં શ્રેષ્ઠ બેન્કિંગ અને ઉત્તમ શિક્ષણ; હવામાનની વધારે સચોટ આગાહી અને અસરકારક રિસોર્સ મેપિંગ; ટેલિ-મેડિસિન મારફતે ટોપ એન્ડ મેડિકલ સેવાઓ અને કુદરતી આફતોમાં ઝડપી કામગીરી કરવા લોકો સાથે જોડાણ. સ્પેસ ટેકનોલોજી આપણા વિસ્તારમાં આપણા લોકોના જીવનની ગુણવત્તા વધારશે. ઉપગ્રહ દેશોને તેમની પોતાની જરૂરિયાતો અને પ્રાથમિકતાઓ મુજબ વિશિષ્ટ સેવાઓ તથા સામાન્ય સેવાઓ પ્રદાન કરશે. આ લક્ષ્યાંક પાર પાડવા હું ભારતના વૈજ્ઞાનિક સમુદાય અને ખાસ કરીને ભારતીય અંતરિક્ષ સંશોધન સંસ્થા (ઇસરો)ને અભિનંદન આપું છું. ઇસરોની ટીમે આપણા વિસ્તારની જરૂરિયાતોને ધ્યાનમાં રાખીને સાઉથ એશિયા સેટેલાઇટ વિકસાવવામાં મોખરે રહીને નેતૃત્વ કર્યું છે અને સફળતાપૂર્વક તેનું અંતરિક્ષમાં સ્થાપિત કર્યો છે. મહામહિમો, સરકારો તરીકે આપણી સૌથી મહત્વપૂર્ણ કામગીરી આપણા લોકો અને સમુદાય માટે વૃદ્ધિ, વિકાસ અને શાંતિ સુરક્ષિત કરવાની છે. વળી મને વિશ્વાસ છે કે જ્યારે આપણે હાથ મિલાવીશું તથા માહિતી, ટેકનોલોજી અને વૃદ્ધિની પારસ્પરિક વહેંચણી કરીશું, ત્યારે આપણે આપણો વિકાસ અને સમૃદ્ધિની ઝડપ વધારીશું. હું આજે તમારી હાજરી બદલ આભાર માનું છું. આપણી સહિયારી સફળતા બદલ એક વખત ફરી તમને અભિનંદન આપું છું! ધન્યવાદ; તમારો ખૂબ ખૂભ આભાર.
જોર્ડનની ધ રૉયલ હેશમાઇટ કોર્ટના ચીફ ડો. ફાયેઝ તારાવનેહ પ્રધાનમંત્રીની મુલાકાત લીધી

જોર્ડનની ધ રૉયલ હેશમાઇટ કોર્ટના ચીફ ડો. ફાયેઝ તારાવનેહે 10 માર્ચ, 2017ને શુક્રવારે પ્રધાનમંત્રી મોદીની મુલાકાત લીધી હતી . તેમણે દ્વિપક્ષીય સંબંધને મજબૂત કરવાની સહિયારી પ્રતિબદ્ધતા અને આ સંબંધમાં રહેલી ઘણી તકોની ચર્ચા કરી હતી. ડો. ફાયેઝ તારાવનેહે પશ્ચિમ એશિયામાં સ્થિતિ પર પ્રધાનમંત્રી સાથે પશ્ચિમ એશિયા અને આતંકવાદ અંગે અભિપ્રાયોનું આદાનપ્રદાન કર્યું હતું અને તેના સમાધાન માટે વિસ્તૃત આંતરરાષ્ટ્રીય પ્રતિસાદની જરૂરિયાત વ્યક્ત કરી હતી. ડો. ફાયેઝ તારાવનેહએ પ્રધાનમંત્રી હિઝ મેજેસ્ટી કિંગ અબ્દુલ્લાહ ટૂ ઇબ્ન અલ હુસૈનને શુભકામના પાઠવી હતી.
બમણો કરબોજ નિવારવા અને આવક ઉપર કરની વિત્તીય ચોરી અટકાવવા અંગેના ભારત અને જાપાન વચ્ચેના કન્વેન્શનમાં સુધારા અંગે ભારત અને જાપાનની સરકારો વચ્ચે પ્રોટોકોલ

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટે, બમણો કરબોજ નિવારવા અને આવક ઉપર કરની વિત્તીય ચોરી અટકાવવા ભારત અને જાપાન વચ્ચે બમણા કરવેરા નિવારવા અંગે થયેલા કન્વેન્શનમાં એક પ્રોટોકલ મારફત સુધારો કરવા ભારત અને જાપાન વચ્ચે એક પ્રોટોકોલ ઉપર સહી સિક્કા કરવાની તથા એની બહાલી આપવાની મંજૂરી આપી છે. આ પ્રોટોકલ બેંકોને લગતી માહિતી સહિત અને ઘરેલું કરવેરાનાં હિત સિવાયની કરવેરાની બાબતો અંગે સ્વીકૃત આંતરરાષ્ટ્રીય ધોરણો અનુસાર માહિતીની આપ-લે કરવાનું સુગમ બનાવશે. આ પ્રોટોકલમાં વધુમાં જાપાન તરફથી જાપાનની અધિકૃત સત્તાધારી અધિકારી તરફથી અને એ જ રીતે ભારતના કોઈ નિવાસી અંગે મળેલી કોઈ પણ માહિતી, કાયદાનો અમલ કરતી અન્ય કોઈ સંસ્થાઓને પૂરી પાડવાની જોગવાઈ પણ છે. પ્રોટોકલમાં ભારત અને જાપાને એકબીજાને, આવકના (રેવન્યુ)દાવાનાં નાણાં એકત્ર કરવામાં તેમજ સરકાર અથવા સરકારની માલિકીની નાણાકીય સંસ્થાઓ દ્વારા જેનો વીમો ઉતારવામાં આવ્યો હોય એવા નાણાના દાવા સંબંધમાં મૂળ દેશમાં, કરવેરામાંથી વ્યાજની આવકને બાકાતી- મુક્તિ આપવા સંબંધમાં, મદદ કરવા માટેની જોગવાઈ પણ છે.
પ્રધાનમંત્રીએ સ્વ. શ્રી કેદારનાથ સહાનીના જીવન પરના પુસ્તકનું વિમોચન કર્યું

પ્રધાનમંત્રી શ્રી નરેન્દ્ર મોદીએ સ્વ. શ્રી કેદારનાથ સહાનીના જીવન પરના પુસ્તકનું વિમોચન કર્યું હતું. આ પ્રસંગે બોલતા પ્રધાનમંત્રીએ શ્રી સહાનીના કેટલાક પ્રસંગો યાદ કર્યા હતા. સમાજ અને જાહેર જીવનમાં નૈતિક મુલ્યોના પતન પર ચિંતા વ્યક્ત કરતા પ્રધાનમંત્રીએ ભારપૂર્વક કહ્યું કે, ભ્રષ્ટાચાર અને કાળા નાણાંને રાજ્યતંત્રના એક હિસ્સા તરીકે સ્વિકારી ન શકાય. તેમણે કહ્યું કે, આપણે રાષ્ટ્રના ભવિષ્ય અંગે વિચારવું જોઈએ અને ભ્રષ્ટાચાર બાબતે કોઈ સમજૂતી ન કરવી જોઈએ.
પીએમ 14 જૂને મહારાષ્ટ્રની મુલાકાત લેશે

પ્રધાનમંત્રી શ્રી નરેન્દ્ર મોદી 14 જૂને મહારાષ્ટ્રની મુલાકાત લેશે. બપોરે લગભગ 1:45 વાગ્યે, પ્રધાનમંત્રી પૂણેના દેહુમાં જગતગુરુ શ્રીસંત તુકારામ મહારાજ મંદિરનું ઉદ્ઘાટન કરશે. સાંજે લગભગ 4:15 વાગ્યે, પ્રધાનમંત્રી મુંબઈમાં રાજભવન ખાતે જલ ભૂષણ બિલ્ડિંગ અને ક્રાંતિકારીઓની ગેલેરીનું ઉદ્ઘાટન કરશે. ત્યારબાદ, સાંજે લગભગ 6 વાગ્યે, પ્રધાનમંત્રી મુંબઈના બાંદ્રા કુર્લા કોમ્પ્લેક્સમાં મુંબઈ સમાચારના દ્વિશતાબ્દી મહોત્સવમાં ભાગ લેશે. પૂણેમાં પી.એમ પ્રધાનમંત્રી પૂણેના દેહુમાં જગતગુરુ શ્રીસંત તુકારામ મહારાજ મંદિરનું ઉદ્ઘાટન કરશે. સંત તુકારામ એક વારકરી સંત અને કવિ હતા, જેઓ કીર્તન તરીકે ઓળખાતા આધ્યાત્મિક ગીતો દ્વારા અભંગ ભક્તિ કવિતા અને સમુદાય લક્ષી પૂજા માટે જાણીતા હતા. તેઓ દેહુમાં રહેતા હતા. તેમના નિધન પછી શિલા મંદિરનું નિર્માણ કરવામાં આવ્યું હતું, પરંતુ તે ઔપચારિક રીતે મંદિર તરીકે રચાયું ન હતું. તે 36 શિખરો સાથે પથ્થરની ચણતરમાં ફરીથી બનાવવામાં આવ્યું છે, અને તેમાં સંત તુકારામની મૂર્તિ પણ છે. મુંબઈમાં પી.એમ પ્રધાનમંત્રી મુંબઈમાં રાજભવન ખાતે જલ ભૂષણ બિલ્ડિંગ અને ક્રાંતિકારીઓની ગેલેરીનું ઉદ્ઘાટન કરશે. જલ ભૂષણ એ 1885થી મહારાષ્ટ્રના રાજ્યપાલનું અધિકૃત નિવાસસ્થાન છે. તેની આયુષ્ય પૂર્ણ કર્યા પછી, તેને તોડી પાડવામાં આવ્યું હતું અને તેની જગ્યાએ નવી ઇમારતને મંજૂરી આપવામાં આવી હતી. નવી ઇમારતનો શિલાન્યાસ ઓગસ્ટ, 2019માં ભારતના માનનીય રાષ્ટ્રપતિ દ્વારા કરવામાં આવ્યો હતો. નવી બાંધવામાં આવેલી ઇમારતમાં જૂની ઇમારતની તમામ વિશિષ્ટ સુવિધાઓ સાચવવામાં આવી છે. 2016માં મહારાષ્ટ્રના તત્કાલીન રાજ્યપાલ શ્રી વિદ્યાસાગર રાવે રાજભવનમાં એક બંકર શોધી કાઢ્યું હતું. અગાઉ તેનો ઉપયોગ બ્રિટિશરો દ્વારા શસ્ત્રો અને દારૂગોળાના ગુપ્ત સંગ્રહ તરીકે કરવામાં આવતો હતો. બંકરનું 2019માં નવીનીકરણ કરવામાં આવ્યું હતું. મહારાષ્ટ્રના સ્વાતંત્ર્ય સેનાનીઓ અને ક્રાંતિકારીઓના યોગદાનને યાદ કરવા માટે બંકરમાં ગેલેરી તેના પ્રકારના સંગ્રહાલય તરીકે વિકસાવવામાં આવી છે. તે વાસુદેવ બળવંત ફડકે, ચાફેકર ભાઈઓ, સાવરકર ભાઈઓ, મેડમ ભીકાજી કામા, વી બી ગોગાટે, 1946માં નવલ વિદ્રોહ વગેરેના યોગદાનને શ્રદ્ધાંજલિ આપે છે. પ્રધાનમંત્રી મુંબઈમાં બાંદ્રા કુર્લા કોમ્પ્લેક્સ ખાતે મુંબઈ સમાચારના દ્વિશતાબ્દી મહોત્સવમાં ભાગ લેશે. મુંબઈ સમાચાર સાપ્તાહિક તરીકે છાપવાની શરૂઆત 1લી જુલાઈ, 1822ના રોજ ફરદુનજી મર્ઝબાનજી દ્વારા કરવામાં આવી હતી. તે પછીથી 1832 માં દૈનિક બની ગયું. આ અખબાર 200 વર્ષથી સતત પ્રકાશિત થાય છે. આ અનોખા પરાક્રમની યાદમાં આ પ્રસંગે પોસ્ટલ સ્ટેમ્પ પણ બહાર પાડવામાં આવશે.
પ્રધાનમંત્રી મંગળવારે હિમાચલપ્રદેશની મુલાકાત લેશે

પ્રધાનમંત્રી શ્રી નરેન્દ્ર મોદી મંગળવારે હિમાચલપ્રદેશમાં બિલાસપુરની મુલાકાત લેશે. પ્રધાનમંત્રી બિલાસપુરમાં ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સિસ (એમ્સ) માટે શિલારોપણ કરશે. આ 750 બેડની સુવિધા ધરાવતી હોસ્પિટલનું નિર્માણ અંદાજે રૂ. 1350 કરોડના ખર્ચે થશે. અહીં હેલ્થકેર ઉપરાંત અંડર-ગ્રેજ્યુએટ અને પોસ્ટ-ગ્રેજ્યુએટ માટે મેડિકલ એજ્યુકેશન પ્રદાન કરવામાં આવશે તેમજ નર્સિંગનું શિક્ષણ આપવામાં આવશે. પ્રધાનમંત્રી ઉનામાં ઇન્ડિયન ઇન્સ્ટિટ્યૂટ ઓફ ઇન્ફોર્મશન ટેકનોલોજી (આઇઆઇઆઇટી) માટે શિલારોપાણ કરશે. શ્રી નરેન્દ્ર મોદી કાંગરાના કન્દ્રોઈમાં સ્ટીલ ઓથોરિટી ઓફ ઇન્ડિયા લિમિટેડ (સેલ)ના સ્ટીલ પ્રોસેસિંગ યુનિટનું ઉદ્ઘાટન પણ કરશે. પછી તેઓ જનસભા સંબોધશે.
મંત્રીમંડળે નેશનલ કંપની લૉ અપીલેટ ટ્રિબ્યુનલમાં ત્રણ ન્યાયિક સભ્યો અને ત્રણ ટેકનિકલ સભ્યોનાં વધારાનાં પદોનું સર્જન કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નેશનલ કંપની લૉ અપીલેટ ટ્રિબ્યુનલ (એનસીએલએટી)માં ત્રણ ન્યાયિક સભ્યો અને ત્રણ ટેકનિકલ સભ્યોનાં વધારાનાં પદોનું સર્જન કરવાની મંજૂરી આપી છે. આ પદોની રચના જે સ્વીકાર્ય છે એ મુજબ લેવલ 17 (રૂ. 2,25,000/- ફિક્સ) વત્તા ભથ્થા સાથે કરવામાં આવશે. તેની કુલ નાણાકીય અસર વર્ષે રૂ. 2,27,92,096 (રૂપિયા બે કરોડ સત્યાવીસ લાખ બ્યાસી હજાર છન્નું પૂરા) થશે. તેનાથી ફાઇનાન્સ એક્ટ, 2017, કંપની એક્ટ, આઇબીસી, 2016 દ્વારા એનસીએલએટી દ્વારા પ્રદાન કરવામાં આવેલા આદેશો પૂર્ણ કરવાની તેમજ આપેલ સમયમર્યાદામાં કેસોનાં નિકાલ માટેની સુનિશ્ચિતતા થશે.
પ્રધાનમંત્રીએ માળખાકીય સવલતોના મહત્વના પ્રોજેક્ટોની સમીક્ષા કરી

પ્રધાનમંત્રી શ્રી નરેન્દ્ર મોદીએ શુક્રવારે વીજળી, કોલસો, આવાસ, બંદરો અને ડિજિટલ ઈન્ડિયા સહિતના માળખાકીય સવલતોના ક્ષેત્રના મહત્ત્વના પ્રોજેક્ટોની સમીક્ષા કરી હતી. પ્રધાનમંત્રીને જણાવવામાં આવ્યું હતું કે વીજળીની સુવિધા નહીં ધરાવતાં તમામ ગામડાંઓમાં વીજળીકરણની પ્રક્રિયા ઝડપી ગતિથી ચાલી રહી છે. વીજળી નહીં ધરાવતાં આશરે 18,500 ગામડાંઓમાંથી લગભગ 6,000 ગામડાંઓમાં વીજળીકરણનું કામ પૂરું થઈ ચૂક્યું છે. પ્રધાનમંત્રીને એમ પણ જણાવાયું હતું કે આ મહત્ત્વપૂર્ણ પહેલની પ્રગતિનો અહેવાલ જિયો-ટેગિંગ સહિત વાસ્તવિક સમય દર્શાવતી આધુનિક ટેકનોલોજી ધરાવતી એપ્લિકેશન્સ દ્વારા મેળવવામાં આવી રહ્યો છે. અધિકારીઓએ જણાવ્યું હતું કે અરુણાચલ પ્રદેશ જેવા રાજ્યોમાં દૂર છેવાડાના તેમજ અંતરિયાળ વિસ્તારો સુધી પહોંચવા માટે સોલર પેનલ્સ જેવાં ઑફ-ગ્રિડ સોલ્યુશન્સ વાપરવામાં આવી રહ્યાં છે. દેશભરમાં એલઈડી બલ્બ્સના વિતરણનાં કામકાજમાં પ્રગતિની પણ પ્રધાનમંત્રી શ્રીએ સમીક્ષા કરી હતી. વર્ષ 2022 સુધીમાં 175 ગિગા વૉટ્સ (જીડબલ્યુ) રીન્યુએબલ (નવિનીકરણીય) ઉર્જાની ક્ષમતાનું લક્ષ્યાંક હાંસલ કરવા માટેની કામગીરીમાં નોંધપાત્ર પ્રગતિ થઈ છે. રીન્યુએબલ એનર્જીની કુલ સ્થાપિત ક્ષમતા 39.5 ગિગાવોટ થઈ ચૂકી છે. કોલ ઈન્ડિયા લિમિટેડે છેલ્લાં પાંચ વર્ષમાં ઉત્પાદનમાં સરેરાશ માત્ર ત્રણ ટકાની વૃદ્ધિ નોંધાવી હતી, જેની સરખામણીએ આ વર્ષે 9.2 ટકા વૃદ્ધિ નોંધાવી છે. પ્રધાનમંત્રી શ્રીએ દેશની તમામ ગ્રામ પંચાયતોને બ્રોડબેન્ડ કનેક્ટિવિટી પહોંચાડવાના કાર્યમાં વેગ વધારવા માટે તાત્કાલિક પગલાં લેવા જણાવ્યું હતું. તેમણે દેશભરના મહત્ત્વનાં પ્રવાસન સ્થળો ખાતે વાય-ફાય કનેક્ટિવિટી ઉપલબ્ધ બનાવવાના કામમાં થયેલી પ્રગતિ વિશે પણ માહિતી માંગી હતી. તેમને જણાવવામાં આવ્યું હતું કે અત્યાર સુધીમાં આવાં 12 સ્થળોએ વાય-ફાય કનેક્ટિવિટી ઉપલબ્ધ કરાવવામાં આવી છે. અધિકારીઓ દ્વારા પ્રધાનમંત્રીનેએ માહિતી પણ આપવામાં આવી હતી કે માઓવાદીઓથી અસરગ્રસ્ત વિસ્તારોના ગામડાંઓમાં મોબાઈલ કનેક્ટિવિટી પૂરી પાડવામાં પ્રગતિ થઈ છે. આ વિસ્તારોમાં અત્યાર સુધીમાં 1371 ટાવરો સ્થાપવામાં આવ્યાં છે. પ્રધાનમંત્રીએ સહુને આવાસના કાર્યની પ્રગતિની પણ સમીક્ષા કરી હતી. તેમણે સંબંધિત અધિકારીઓને આધુનિક ટેકનોલોજી અને સ્થાનિક કક્ષાએ બાંધકામના સામાન અને પદ્ધતિઓનો યોગ્ય સમન્વય કરીને આ યોજનાના અમલીકરણની ઝડપ વધારવા જણાવ્યું હતું. બંદરોના ક્ષેત્રની સમીક્ષા કરતા પ્રધાનમંત્રી શ્રીએ અધિકારીઓને આંતરરાષ્ટ્રીય ધોરણોની સમકક્ષ આવવા માટે મુખ્ય બંદરો ખાતે વહાણનો કાર્ય પૂર્ણ થવાનો સરેરાશ સમય – એવરેજ ટર્નએરાઉન્ડ ટાઈમ સુધારવા માટે તાત્કાલિક ધોરણે કામ હાથ ધરવાની સૂચના આપી હતી. બોર્ડર કમ્પ્લાયન્સ – સરહદ પરના નિયમોના પાલન માટેની સમયરેખામાં જબરદસ્ત ઘટાડો અને દેશની અંદર તટપ્રદેશોમાં શિપિંગની પ્રવૃત્તિઓ વધારવા માટેનાં પગલાં વિશે પણ ચર્ચા થઈ હતી.
પ્રધાનમંત્રીએ વિશ્વ સંસ્કૃત દિવસ પર રાષ્ટ્રને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ સંસ્કૃત દિવસ નિમિત્તે શુભેચ્છાઓ પાઠવી છે અને સંસ્કૃતમાં લોકો સાથે તેમની શુભેચ્છાઓ શેર કરી છે. એક ટ્વિટમાં પ્રધાનમંત્રીએ કહ્યું; "एषा भाषा प्राचीना चेदपि आधुनिकी, यस्यां गहनं तत्त्वज्ञानम् अस्ति तरुणं काव्यम् अपि अस्ति, या सरलतया अभ्यासयोग्या परं श्रेष्ठदर्शनयुक्ता च, तां संस्कृतभाषाम् अधिकाधिकं जनाः पठेयुः। सर्वेभ्यः संस्कृतदिवसस्य शुभाशयाः।"
પ્રધાનમંત્રી 29 ફેબ્રુઆરી, 2020નાં રોજ બુંદેલખંડ એક્સપ્રેસવેનું ખાતમુહૂર્ત કરશે

પ્રધાનમંત્રી શ્રી નરેન્દ્ર મોદી 29 ફેબ્રુઆરી, 2020નાં રોજ ચિત્રકૂટમાં બુંદેલખંડ એક્સપ્રેસવેનું ખાતમુહૂર્ત કરશે. આ એક્સપ્રેસવે ફેબ્રુઆરી, 2018માં ભારત સરકારે જાહેર કરેલા ઉત્તરપ્રદેશ સંરક્ષણ ઉદ્યોગ કોરિડોરનાં કેન્દ્રોને જોડવા માટે પૂરક બનશે. ઉત્તરપ્રદેશની રાજ્ય સરકાર બુંદેલખંડ એક્સપ્રેસવેનું નિર્માણ કરી રહી છે, જે ચિત્રકૂટ, બાંદા, હમીરપુર અને જાલૌન જિલ્લામાંથી પસાર થશે. આ એક્સપ્રેસવે આગ્રા-લખનઉ એક્સપ્રેસવે અને યમુના એક્સપ્રેસવે દ્વારા રાષ્ટ્રીય રાજધાની દિલ્હી સાથે જોડશે તેમજ બુંદેલખંડ વિસ્તારનાં વિકાસમાં મહત્ત્વપૂર્ણ ભૂમિકા ભજવશે. 296 કિલોમીટરની લંબાઈ ધરાવતા આ એક્સપ્રેસવેથી ચિત્રકૂટ, બંદા, મહોબા, હમિરપુર, જલૌન, ઓરૈયા અને ઇટવા જિલ્લાઓને લાભ થવાની અપેક્ષા છે. ભારતને પાયદળ માટેની પ્રણાલી, જહાજો અને સબમરિનથી લઈને લડાયક વિમાન, હેલિકોપ્ટર, શસ્ત્રો અને સેન્સર સુધીની સંરક્ષણ ક્ષેત્રની મોટા પાટે જરૂરિયાતો છે. આ જરૂરિયાતોનું મૂલ્ય વર્ષ 2025 સુધીમાં 250 અબજ ડોલર થશે. આ જરૂરિયાતો પૂર્ણ કરવા સરકારે 21 ફેબ્રુઆરી, 2018નાં રોજ લખનઉમાં ઇન્વેસ્ટર્સ સમિટ દરમિયાન ઉત્તરપ્રદેશમાં સંરક્ષણ ઉદ્યોગ કોરિડોરની સ્થાપના કરવાની જાહેરાત કરી હતી. કેન્દ્ર સરકારે શરૂઆતમાં છ કેન્દ્રોની ઓળખ સાથે કોરિડોર સ્થાપિત કર્યો છે. આ કેન્દ્રો છે – લખનઉ, ઝાંસી, ચિત્રકૂટ, અલીગઢ, કાનપુર, આગ્રા, જેમાંથી બે કેન્દ્ર બુંદેલખંડ વિસ્તારમાં ઝાંસી અને ચિત્રકૂટ છે. ખરેખર સૌથી મોટું ક્લસ્ટર ઝાંસીમાં ઊભું થશે. ઝાંસી અને ચિત્રકૂટ એમ બંનેમાં જે જમીન પર ખેતીવાડી થતી નથી એની ખરીદી કરવામાં આવી હતી. આ વિસ્તારનાં નબળી આર્થિક સ્થિતિ ધરાવતા ખેડૂતોને આનો લાભ મળ્યો છે. ફાર્મર્સ પ્રોડ્યુસર ઓર્ગેનાઇઝેશન (એફપીઓ)ની શરૂઆત પ્રધાનમંત્રી શ્રી નરેન્દ્ર મોદી એ જ દિવસે ચિત્રકૂટમાં આખા દેશમાં 10,000 ફાર્મર્સ પ્રોડ્યુસર ઓર્ગેનાઇઝેશન (એફપીઓ)ની શરુઆત પણ કરશે. દેશમાં આશરે 85 ટકા નાનાં અને સીમાંત ખેડૂતો સરેરાશ 1.1 હેક્ટરથી ઓછી જમીન ધરાવે છે. આ નાનાં, સીમાંત અને જમીનવિહોણા ખેડૂતોને કૃષિ ઉત્પાદનનાં તબક્કા દરમિયાન અનેક પડકારોનો સામનો કરવો પડે છે, જેમ કે ટેકનોલોજીની સુલભતા, ગુણવત્તાયુક્ત બિયારણ, ખાતરો અને જંતુનાશકો, જેમાં પર્યાપ્ત ધિરાણનો પડકાર પણ સામેલ છે. તેઓ આર્થિક સ્થિતિ નબળી હોવાથી તેમના ઉત્પાદનને બજાર સુધી પહોંચાડવામાં પડકારનો સામનો પણ કરે છે. એફપીઓ આ પ્રકારનાં નાનાં, સીમાંત અને જમીનવિહોણા ખેડૂતોને એકમંચ પર આવવામાં મદદ કરશે, જેથી તેમને આ પ્રકારની સમસ્યાનું સમાધાન કરવામાં બળ મળશે. એફપીઓનાં સભ્યો આવા ઓર્ગેનાઇઝેશનમાં તેમની આવક ઝડપથી વધારવા માટે ટેકનોલોજી, આંતરિક ચીજવસ્તુઓ, ધિરાણ મેળવવા અને તેમની બજાર સુધી ઝડપથી પહોંચાડવા વ્યવસ્થાપન કરશે. ‘ખેડૂતોની આવક બમણી કરવી’ (ડીએફઆઇ) નામના રિપોર્ટમાં વર્ષ 2022 સુધીમાં ખેડૂતોની આવક બમણી કરવા માટે સહિયારા પ્રયાસ હાથ ધરવા 7,000 એફપીઓની રચનાની ભલામણ કરવામાં આવી છે. જોકે કેન્દ્ર સરકારે આગામી પાંચ વર્ષમાં ખેડૂતો માટે મોટા પાયે ઉત્પાદન સુનિશ્ચિત કરવા 10,000 નવા એફપીઓ રચવાની જાહેરાત કરી હતી. કેન્દ્ર સરકારના વર્ષ 2020-21ના બજેટમાં સરકારે મૂલ્ય સંવર્ધન, માર્કેટિંગ અને નિકાસને પ્રોત્સાહન આપવા માટે “એક જિલ્લો એક ઉત્પાદન”ની વ્યૂહરચના દ્વારા બાગાયતી ઉત્પાદન માટે ક્લસ્ટર અભિગમ અપનાવવાની દરખાસ્ત પણ રજૂ કરી હતી. એટલે નરેન્દ્ર મોદી સરકાર 10,000 નવા ફાર્મર પ્રોડ્યુસ ઓર્ગેનાઇઝેશન (એફપીઓ)ની શરુઆત કરવા અને તેને પ્રોત્સાહન આપવા સ્પષ્ટ વ્યૂહરચના અને પ્રતિબદ્ધ સંસાધનો સાથે “ફાર્મર પ્રોડ્યુસ ઓર્ગેનાઇઝેશન (એફપીઓ)ની રચના અને પ્રોત્સાહન” નામની કેન્દ્ર સરકારની એક પ્રતિબદ્ધ યોજના શરૂ કરશે.
પ્રધાનમંત્રીએ શ્રી અટલ બિહારી વાજપેયીને તેમની પુણ્ય તિથિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપેયીને તેમની પુણ્ય તિથિ નિમિત્તે શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "આપણે તેમના ઉદાર વ્યક્તિત્વને યાદ કરીએ છીએ, આપણે તેમનો સુંદર સ્વભાવ યાદ કરીએ છીએ, આપણને તેમની સમજશક્તિ અને રમૂજ યાદ છે, આપણે રાષ્ટ્રીય પ્રગતિમાં તેમના યોગદાનને યાદ કરીએ છીએ. અટલ જી આપણા નાગરિકોના હૃદયમાં અને મનમાં વસે છે. આજે તેમની પુણ્ય તિથિએ સદૈવ અટલ જઈને તેમને શ્રદ્ધાંજલિ અર્પણ કરી. "
રાષ્ટ્રીય યુવા મહોત્સવ માટે પ્રધાનમંત્રીએ યુવકોના વિચાર આમંત્રિત કર્યા

પ્રધાનમંત્રી શ્રી નરેન્દ્ર મોદીએ આવનારા રાષ્ટ્રીય યુવા મહોત્સવ 2016 માટે દેશના યુવા નાગરિકોના વિચાર આમંત્રિત કર્યા છે. આ મહોત્સવ સ્વામી વિવેકાનંદની જયંતી પર 12 જાન્યુઆરી, 2016થી છત્તીસગઢમાં શરૂ થશે. પ્રધાનમંત્રીએ કહ્યું “યુવા મિત્રો, રાષ્ટ્રીય યુવા મહોત્સવ 2016ની બાબતમાં તમારો શું વિચાર છે ?” તમે તમારા વિચાર મારી સાથે મોબાઈલ એપ http://nm4.in/dnldapp પર શેર કરો. સ્વામી વિવેકાનંદની જયંતી પર 12 જાન્યુઆરીથી શરૂ થનારો આ મહોત્સવ છત્તીસગઢ જેવા સુંદર રાજ્યમાં આયોજિત થશે”
પ્રધાનમંત્રીશ્રીએ સતત ત્રીજી વખત કોમનવેલ્થ ગેમ્સ મેડલ જીતવા બદલ બજરંગ પુનિયાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સતત ત્રીજી કોમનવેલ્થ ગેમ્સમાં મેડલ જીતવા બદલ બજરંગ પુનિયાને અભિનંદન પાઠવ્યા છે. બજરંગ પુનિયાએ
પ્રધાનમંત્રી શ્રીએ પર્વતીય રાજ્યોમાં વિકાસ માટે નાગરિકોના પ્રતિભાવ શેર કર્યા

પ્રધાનમંત્રી શ્રી નરેન્દ્ર મોદીએ ભારતના પર્વતીય રાજ્યોમાં વિકાસ માટે નાગરિકોના પ્રતિભાવને પ્રધાનમંત્રી શ્રીના સંકલ્પને પ્રકાશિત કર્યો છે. પ્રધાનમંત્રીએ ટિપ્પણી કરી હતી કે પર્વતીય રાજ્યોમાં વિકાસની ચમકતી દીવાદાંડી બનવાની ક્ષમતા છે. એક નાગરિક દ્વારા કરાયેલ ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; “હું હંમેશા માનતો આવ્યો છું – પર્વતની યુવાની અને પર્વતનું પાણી પર્વતોને કામ આવવું જોઈએ. આપણા પહાડી રાજ્યોમાં વિકાસની ચમકતી દીવાદાંડી બનવાની ક્ષમતા છે.”
પ્રધાનમંત્રીએ બેન્જામિન નેતન્યાહુને સરકાર બનાવવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બેન્જામિન નેતન્યાહુને ઈઝરાયેલના પ્રધાનમંત્રી તરીકે શપથ ગ્રહણ કરવા અને સરકાર બનાવવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; "સરકાર બનાવવા બદલ @netanyahu ને હાર્દિક અભિનંદન. આપણી વ્યૂહાત્મક ભાગીદારીને મજબૂત કરવા સાથે મળીને કામ કરવા માટે આતુર છીએ."
સ્વચ્છતા સંબંધી પ્રવૃત્તિઓમાં ભાગ લેનારાઓને પ્રધાનમંત્રીએ અભિનંદન આપ્યા

પ્રધાનમંત્રી શ્રી નરેન્દ્ર મોદીએ સ્વચ્છતા સંબંધી પ્રવૃત્તિઓમાં ભાગ લેનારાઓને અભિનંદન આપ્યા હતા. સ્વચ્છતા વધારવા માટે કરવામાં આવેલી પહેલની વિડિયો અને તસવીરો મોકલી આપવા માટે પ્રધાનમંત્રીએ જાહેર જનતાને આમંત્રણ પણ આપ્યું હતું. પ્રધાનમંત્રીએ કહ્યું હતું કે બીજી ઓક્ટોબર આવી રહી છે તે પહેલા સ્વચ્છતાને લગતી પ્રવત્તિમાં લોકોમાં ખાસ્સો ઉત્સાહ હોવાનું મને જોવા મળી રહ્યું છે. આ સ્વચ્છતા ઝુંબેશમાં ભાગ લેનારા તમામ લોકોને હું અભિનંદન આપી રહ્યો છું પ્રધાનમંત્રીએ કહ્યું હતું કે સ્વચ્છતાની બાબતમાં તમે કરેલી પહેલને લગતી તસવીરો અને વિડિયો ઓનલાઈન એપ્લિકેશન્સ પર મોકલી આપજો. તેમાંથી કેટલીક તસવીરો અને વિડિયો અમે સોશિયલ મીડિયા પર અપલોડ કરીશું.
મંત્રીમંડળે બ્રિક્સ ઇન્ટર બેંક કો-ઓપરેશન મિકેનિજમ હેઠળ એક્ઝિમ બેંક દ્વારા ડિજિટલ અર્થતંત્રના વિકાસ સંદર્ભે ડિસ્ટ્રીબ્યુટેડ લેઝર અને બ્લોક ચેઈન ટેકનોલોજી પર સહયોગી સંશોધન માટે કરાયેલ સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં એક્સપોર્ટ ઇમ્પોર્ટ બેંક ઑફ ઇન્ડિયા (એક્ઝીમ બેંક) દ્વારા ડિજિટલ અર્થતંત્રના વિકાસનાં સંદર્ભમાં ડિસ્ટ્રીબ્યુટેડ લેઝર અને બ્લોક ચેઈન ટેકનોલોજીમાં સહયોગ માટે કરાયેલ સમજૂતી કરારને મંજૂરી આપી છે. જેમાં બ્રિક્સના ઇન્ટર બેંક કો-ઓપરેશન મિકેનિઝમ હેઠળ સામેલ થનારી સભ્ય બેંકોમાં –
પ્રધાનમંત્રીએ યુનેસ્કો દ્વારા ધોળાવીરાને વૈશ્વિક ધરોહરસ્થળ ઘોષિત કરાતા ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ ભારતમાં હડપ્પા યુગના શહેર, ધોળાવીરાને વૈશ્વિક ધરોહર સ્થળ ઘોષિત કરવા અંગે ખુશી વ્યક્ત કરી છે. તેમણે કહ્યું હતું કે અહીં અવશ્ય જવું જોઈએ, ખાસ કરીને એ લોકોએ જેઓ ઈતિહાસ, સંસ્કૃતિ અને પુરાતત્વમાં રસ ધરાવે છે. યુનેસ્કો દ્વારા કરાયેલા ટ્વીટ અંગે પ્રતિક્રિયા આપતા પ્રધાનમંત્રીએ શ્રેણીબદ્ધ ટ્વીટ્સમાં કહ્યું; “આ સમાચારથી ખૂબ ખુશી થઈ. ધોળાવીરા એક મહત્વપૂર્ણ શહેરી કેન્દ્ર હતું અને આપણા અતીત સાથે આપણા સૌથી મહત્વના સંપર્કોમાંનું એક છે. અહીં જરૂર જવું જોઈએ, ખાસ કરીને એ લોકોએ જેઓ ઈતિહાસ, સંસ્કૃતિ અને પુરાતત્વમાં રૂચિ ધરાવે છે. હું મારા વિદ્યાર્થી જીવનના દિવસોમાં પ્રથમવાર ધોળાવીરા ગયો હતો અને હું એ સ્થળથી મંત્રમમુગ્ધ થઈ ગયો હતો. ગુજરાતના મુખ્યમંત્રી તરીકે મને ધોળાવીરામાં વારસાના અને જીર્ણોદ્ધારને સંબંધિત પાસાઓ પર કામ કરવાનો મોકો મળ્યો. અમારી ટીમે ત્યાં પર્યટનને અનુકૂળ માળખાનું સર્જન કરવા માટે પણ કાર્ય કર્યુ હતું.” …
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ

કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી